ועדת הפנים והגנת הסביבה, כנסת 20, פרוטוקול מספר 466, 2017-07-24 11:06

דוד אמסלם: אני מתכבד לפתוח את ישיבת ועדת הפנים והגנת הסביבה בנושא הצעת חוק הרשויות המקומיות (בחירות) (תיקון מס' 48) (בחירות במוסדות ובתי חולים), התשע"ז-2017, פ/2612/20 ו-כ/725 של חבר הכנסת דוד ביטן, חבר הכנסת דוד אמסלם וחבר הכנסת יואב בן צור, הכנה לקריאה שנייה ושלישית.

<תומר רוזנר: ההצעה שמונחת בפניכם היא ההצעה כפי שאושרה בקריאה ראשונה עם שינויים קלים שמופיעים כאן ב-עקוב אחרי השינויים בגוף ההצעה.

<תומר רוזנר: ההצעה מבקשת ליצור שני הסדרים.

<תומר רוזנר: הסדר אחד שנוגע לבחירות במוסדות של קשישים בעיקר, בתי דיור מוגן ומעונות לקשישים, והחלק השני נועד להסדיר בחירות בבתי חולים.

<תומר רוזנר: החלק הראשון של בחירות במוסדות הוא בחירות בתחום הרשות המקומית.

<תומר רוזנר: זאת אומרת, קשיש שנמצא במוסד לקשישים או בדיור מוגן בתחום הרשות המקומית יוכל להצביע בקלפי שתוצב במוסד ולא יהיה חייב ללכת לקלפי שליד מקום מגוריו הקבוע.

<תומר רוזנר: הבחירות בבתי חולים הן בחירות במישור הארצי.

<תומר רוזנר: זאת אומרת כל מי ששוהה בבית חולים יוכל להצביע לרשות המקומית אליה הוא שייך בלי קשר למיקום בית החולים.

<תומר רוזנר: זה הסדר שקיים בבחירות לכנסת והסדר שקיים בבחירות לרשויות המקומיות לגבי חיילים ולאחרונה גם לגבי אסירים.

<תומר רוזנר: כפי שאמרתי, ההצעה שמונחת בפניכם דומה במרביתה להצעה כפי שאושרה בקריאה ראשונה עם מספר שינויים קלים.

<תומר רוזנר: אני מציע שנקריא את ההצעה ואם יהיה צורך נסביר את השינויים.

<גלעד קרן: הצעת חוק הרשויות המקומיות (בחירות) (תיקון מס' 48) (בחירות במוסדות ובבתי חולים), התשע"ז-2017 הוספת פרקים ח'2 ו-ח'3 בחוק הרשויות המקומיות (בחירות), התשכ"ה-1965, אחרי סעיף 84ג יבוא: 84יד.

<גלעד קרן: הגדרה – פרק ח'2 בפרק זה, "מוסד" – מקום שבו שוהים לפחות חמישים אנשים ששמם נכלל בפנקס הבוחרים של הרשות המקומית שהמקום נמצא בתחומה, והוא אחד מאלה: בית דיור מוגן כהגדרתו בחוק הדיור המוגן, התשע"ב-2012.

<גלעד קרן: מעון לזקנים כמשמעותו בחוק הפיקוח על מעונות, התשכ"ה-1965.

<גלעד קרן: 84טו.

<גלעד קרן: קלפיות לשוהים במוסדות 1) לא יאוחר מהיום ה-53 שלפני יום הבחירות לכל המועצות כאמור בסעיף 4, ימסור שר העבודה, הרווחה והשירותים החברתיים לשר רשימה של כל המוסדות ויציין לגביהם פרטים נוספים כפי שייקבע בתקנות.

<גלעד קרן: מנהל הבחירות יקבע לפי סעיף 31א את המוסדות שבהם יוצבו קלפיות לשוהים במוסדות מתוך הרשימה האמורה בפסקה (1).

<גלעד קרן: (בפרק זה – מקום קלפי לשוהים במוסדות).

<גלעד קרן: על אף האמור בפסקה (2), לא יקבע מנהל הבחירות מקום קלפי לשוהים במוסדות במוסד בבעלות פרטית אלא בהסכמת המחזיק במקרקעי המוסד.

<גלעד קרן: נקבע מקום קלפי לשוהים במוסדות שיש בו ואליו סידורי גישה והצבעה מתאימים לאנשים המוגבלים בניידות, יראו אותו כמקום קלפי כאמור בסעיף 31א אם קבע אותו מנהל ה-...

<גלעד קרן: לפי הסעיף האמור ויחולו עליו הוראות אותו סעיף לעניין הצבעת אנשים המוגבלים בניידות.

<גלעד קרן: שוהה במוסד ששמו נכלל בפנקס הבוחרים של רשות מקומית מסוימת רשאי להצביע בבחירות לכל המועצות כאמור בסעיף 4, במקום קלפי לשוהים במוסדות באותה רשות מקומית במוסד שהוא שוהה בו, על פי כללים שיקבע השר.

<גלעד קרן: מקומות הקלפי יובאו לידיעת השוהים במוסדות ושאר הנוגעים בדבר בדרך שיקבע השר, לפי המלצת שר הבריאות ושר העבודה, הרווחה והשירותים החברתיים.

<גלעד קרן: 84טז.

<גלעד קרן: סידורי הצבעה השר, בהתייעצות עם שר העבודה, הרווחה והשירותים החברתיים, יקבע הוראות בדבר סדרי הפעלתם ועבודתם של מקומות הקלפי לשוהים במוסדות, ובכלל זה שעות ההצבעה בקלפיות בכלל או בקלפי מסוימת, וכן הוראות לעניין פרסום רשימות המועמדים לרשות המקומית שאושרו כאמור בסעיף 41.

<גלעד קרן: ביום הבחירות, לפני פתיחת הקלפי במוסד, ייתן המוסד לכל שוהה אישור בכתב בדבר היותו שוהה במוסד לפי טופס שייקבע בתקנות.

<גלעד קרן: שוהה במוסד המבקש להצביע במקום קלפי לשוהים במוסדות יזהה את עצמו כאמור בסעיף 60 ויציג אישור כאמור בסעיף קטן (ב).

<גלעד קרן: על הצבעת שוהים במוסדות במקום קלפי לשוהים במוסדות יחולו הוראות סעיף 31א(ו) עד (ח), בשינויים המחויבים.

<תומר רוזנר: אני אסביר את השינויים העיקריים.

<תומר רוזנר: בהגדרה של מוסד הורדנו את פסקה (3) שהגדירה גם מוסד סיעודי כמוסד שיחול עליו ההסדר הזה כיוון שמהערות שקיבלנו משרדי הממשלה התברר שבעצם המוסדות הסיעודיים נחשבים בתי חולים.

<תומר רוזנר: כיוון שאנחנו יוצרים כאן הסדר של בתי חולים, כדי שלא תהיה כפילות, אנחנו מורידים אותם מההגדרה הזאת.

<תומר רוזנר: דבר שני שהובהר בנוסח הוא שבעצם הקלפיות שיוצבו במוסדות הם חלק ממכסת הקלפיות הרגילה שצריך להציב בכל רשות מקומית, ואם תיקבע הקלפי כקלפי שנגישה גם למוגבלים בניידות, היא יכולה להיקבע כקלפי שנגישה למוגבלים בניידות, גם אז היא תבוא במקום קלפי למוגבלים בניידות במכסה שצריכה להציב רשות מקומית.

<תומר רוזנר: הדבר השלישי שנעשה כאן, העיקרי, הוא שבעצם הורדנו את שר הבריאות מחובת ההתייעצות כיוון שהוא לא נוגע למוסדות האלה ככל שאינם מוסדות סיעודיים, כפי שאמרתי, שהם נחשבים לבתי חולים.

<רון עוזרי: יושב ראש איגוד בתי אבות.

<רון עוזרי: אכן כן, אנחנו שותפים לדעתכם.

<רון עוזרי: בדקנו.

<רון עוזרי: גם המוסדות הסיעודיים וגם המוסדות לתשושי נפש וגם שיקום וכדומה, הם תחת רישיון של משרד הבריאות, של בית חולים.

<רון עוזרי: כך שלעניין החוק הזה, מבחינתנו בהחלט מקובל וזה תיקון נכון.

דוד ביטן: יש בעיה עם משרד הפנים.

<תומר רוזנר: בואו נדבר קודם על המוסדות.

<בינה רונן: משרד הפנים, הלשכה המשפטית.

<בינה רונן: לפי הבנתנו קיים סיכום בין שר הפנים ליושב ראש הקואליציה חבר הכנסת דוד ביטן לגבי פיצול הפרק שעוסק בבתי חולים.

<תומר רוזנר: עוד לא הגענו לזה.

דוד אמסלם: נקריא את זה ואחר כך נשמע גם למה אתם מתנגדים לעניין.

דוד אמסלם: יכול להיות שנצא לתקשורת עם זה שאתם מתנגדים לזה שחולים יצטרכו להצביע בבתי חולים.

דוד אמסלם: אסירים כן, הכול כן, רק חולים לא.

דוד אמסלם: אם שר הפנים יודע להסביר את זה ציבורית, בבקשה.

<עמי ברקוביץ: לגבי מוסד שאינו מופעל על ידי המדינה, בהסכמת המחזיק במקרקעי המוסד.

<עמי ברקוביץ: אנחנו מבקשים להבין את היחס בין המעמד של מחזיק במקרקעי המוסד לבין בעל הרישיון.

<עמי ברקוביץ: משרדי הממשלה יצטרכו להפעיל את ההסדר הזה.

דוד אמסלם: אתה אומר שהמפעיל לא בהכרח בעל רישיון.

<עמי ברקוביץ: אז השאלה אם המחזיק יוכל לכפות על בעל הרישיון.

<תומר רוזנר: כיוון שמבחינת דיני הקניין, המחזיק הוא בעל השליטה הבלעדי.

דוד אמסלם: בגדול הרעיון הוא שיכול להיות שיבוא בעל הבית ויגיד שהוא לא רוצה אצלו בבניין.

דוד אמסלם: קשה מאוד לכפות את זה עליו.

<תומר רוזנר: לא תמיד יש זהות בין המפעיל.

דוד אמסלם: לפעמים הבניין שייך למישהו.

<עמי ברקוביץ: אני לא בא להתנגד.

<עמי ברקוביץ: אם המחזיק יסכים, זה יהיה או לא יהיה?

<תומר רוזנר: המחזיק הוא בעל השליטה הבלעדית במקרקעין במובן הקנייני.

דוד אמסלם: הלכה למעשה, זה לא יקרה.

דוד אמסלם: בבתי אבות מתגוררים אנשים מבוגרים.

דוד אמסלם: זה האינטרס של המפעיל, של בית האבות.

דוד אמסלם: אלה הקליינטים שלו.

דוד אמסלם: במקום לנייד אותם.

<רון עוזרי: לא רק זה.

<רון עוזרי: באים שאטלים של מפלגות.

<רון עוזרי: באים כל מיני מושחתים.

דוד אמסלם: במקום זה, הוא אומר שנרכז כאן קלפי, נעשה הפנינג סביב העניין הזה, במקום לקחת אותם, כל אחד, למקום מגוריו, אחד גר בהרצליה, אחד ברעננה, אחד בירושלים.

דוד אמסלם: במקום זה, נביא להם קלפי למקום.

דוד אמסלם: דרך אגב, זה גם יעלה יותר זול למדינה כי צריך היום צריך לתת לכל אחד את ההסעה.

דוד אמסלם: תאר לך שכל אחד בבית החולים ירצה לממש את זכות הצבעתו, יצטרכו להביא לו אמבולנס.

דוד אמסלם: לך שלם להם אלפיים שקלים לאמבולנס, העיקר שלא תשלם מאה שקלים.

דוד אמסלם: אתה מבין?

דוד אמסלם: כך עובדת המדינה.

דוד אמסלם: היא תחסוך מאה שקלים אבל לא אכפת לה להוציא מאתיים אלף דולר, העיקר לחסוך את המאה שקלים.

דוד אמסלם: לכן בסופו של עניין יש לנו כאן דבר שהוא מושכל, גם שירותית וגם כלכלית.

דוד ביטן: אפשר לכתוב בחוק שבמקום זה תממנו אמבולנס.

דוד ביטן: זה יותר טוב לכם?

דוד אמסלם: בסוף אי אפשר להכריח בעל נכס שהוא חייב לעשות את זה.

דוד אמסלם: אם אתה שואל אותי, ברגע שהמפעיל ירצה, זה יקרה.

עבדאללה אבו מערוף: אני מדבר על מכסת הקלפיות.

דוד ביטן: זאת קלפי ניידת.

<תומר רוזנר: לא.

<תומר רוזנר: זאת לא קלפי ניידת.

<תומר רוזנר: זאת קלפי למוגבלים בניידות.

<תומר רוזנר: היא לא ניידת.

<תומר רוזנר: אצל החיילים יש קלפי ניידת.

עבדאללה אבו מערוף: זה בא על חשבון המכסה?

דוד ביטן: המכסות קיימות.

דוד ביטן: בכל הקלפיות הניידות בארץ, יש לך מכסות.

עבדאללה אבו מערוף: ואיך זה יהיה עכשיו?

דוד ביטן: אין תוספת של קלפיות.

עבדאללה אבו מערוף: עד עכשיו הסתדרו בלי תוספת של קלפיות.

עבדאללה אבו מערוף: עכשיו אתם רוצים שכל אחד יוכל להצביע בקלפי הזה של בית אבות?

<תומר רוזנר: לא כל אחד.

<משה טולדו: לא הסתדרו עד עכשיו.

<משה טולדו: הזקנים שיושבים בבתי אבות ולא מסוגלים להגיע, לא הייתה לנו זכות הצבעה וצריך לתת להם את הזכות כמו לאסירים.

עבדאללה אבו מערוף: ממה שאני יודע, אצלנו באזור הסתדרו.

<משה טולדו: אדוני הנכבד, בדבוריה, המנהל הוא שותף לנושא הזה והוא גם בא בגלל הנושא הזה.

דוד אמסלם: זה בסדר.

דוד אמסלם: בסך הכול אין לו התנגדות לעניין.

דוד אמסלם: הוא רוצה הבהרות.

עבדאללה אבו מערוף: אין בעיה של קלפיות, אבל לא כל אחד יכול להצביע בקלפי הזאת.

<תומר רוזנר: יש שתי אפשרויות.

דוד אמסלם: יש רשימה.

עבדאללה אבו מערוף: אני שמעתי כאן שכל אחד יכול להצביע שם.

<תומר רוזנר: לא.

<גלעד קרן: אם זאת קלפי למוגבלים בניידות, כל מוגבל בניידות יכול להצביע בה ובנוסף אנשים השוהים במוסד, גם אם הם לא מוגבלים בניידות, יוכלו להצביע שם.

<גלעד קרן: אם זאת קלפי רגילה, אנשים של אותו אזור.

<תומר רוזנר: אם יש אנשים שגרים בסביבה.

<גלעד קרן: במקום שהקלפי תהיה בבית הספר, זאת תהיה קלפי בבית אבות.

דוד אמסלם: נניח שיש עוד קלפי במקום ויש 800 אנשים אבל הם פתחו קלפי קבועה.

דוד אמסלם: הם יאמרו, בוא נחלק את ספר הבוחרים, נגיד שיש לנו מאה במוסד, נוסיף להם עוד מאתיים מהשכונה.

<תומר רוזנר: במקום בבית הספר.

עבדאללה אבו מערוף: אני חושב שזה לא מוצדק.

עבדאללה אבו מערוף: אני חושב שלא יצביעו בקלפי של בתי אבות אנשים מחוץ לבתי אבות, אפילו אם הם מוגבלים.

דוד ביטן: אם אלה לא מוגבלים ומוגבל, הוא יכול להצביע.

דוד אמסלם: למה אתה נכנס לזה?

דוד אמסלם: למה זה חשוב?

עבדאללה אבו מערוף: זה חשוב.

עבדאללה אבו מערוף: אני לא אומר עכשיו למה זה חשוב אבל זה חשוב מאוד.

דוד ביטן: ועדת הבחירות קובעת את זה.

דוד ביטן: אנחנו לא נכנסים לזה.

עבדאללה אבו מערוף: אבל אתה עושה חוק ואתה מרשה לאנשים להצביע בבית אבות.

דוד אמסלם: אנחנו לא נכנסים לזה.

עבדאללה אבו מערוף: שלא יהיה מוזכר.

דוד אמסלם: אני מסביר.

דוד אמסלם: בגדול, ועדת הבחירות מחליטה איך לעשות את הבחירות במדינת ישראל, כולל חלוקת הקלפיות.

דוד אמסלם: אנחנו מבקשים שבבתי אבות תהיה קלפי, או ניידת או קבועה.

דוד אמסלם: הם יכולים בכל ורסיה להחליט מה שהם רוצים.

דוד אמסלם: הטענה שלך היא טענה מסוימת שאני מניח שיש לך סיבה.

עבדאללה אבו מערוף: סיבה מוצדקת.

דוד אמסלם: אין בעיה, אבל בגדול, כפי שאמרתי, זה שיקול דעת של ועדת הבחירות ולא שלנו.

דוד אמסלם: הוא אומר כאן מכסה של חמישים איש או משהו כזה - - -

<תומר רוזנר: מינימום.

דוד אמסלם: מינימום.

עבדאללה אבו מערוף: זה כן.

דוד אמסלם: נניח שיש בית אבות שיש בו ארבעה אנשים, אז לא תביא לשם, או שמישהו יחליט שהוא ואשתו מהווים בית אבות.

עבדאללה אבו מערוף: השאלה שלי אחרת.

עבדאללה אבו מערוף: מה ששמעתי כאן זה שלכל אחד מותר להצביע בבית אבות.

דוד אמסלם: הסברתי.

דוד אמסלם: זה דבר שכרגע לא בחוק.

עבדאללה אבו מערוף: אבל כתוב.

עבדאללה אבו מערוף: הנה.

עבדאללה אבו מערוף: כתוב.

<גלעד קרן: ככל שהקלפי באותו מוסד היא קלפי למוגבלים בניידות, קלפי שיש אליה סידורי גישה, אותם אנשים מאותה רשות מקומית שהם לא בהכרח - - -

דוד אמסלם: זאת אופציה.

<תומר רוזנר: שלא גרים שם.

עבדאללה אבו מערוף: לא.

עבדאללה אבו מערוף: אני לא רוצה שהאופציה הזאת תהיה.

עבדאללה אבו מערוף: אני מסתייג ממנה.

עבדאללה אבו מערוף: זאת אופציה של זיופים, של אי הגינות.

עבדאללה אבו מערוף: בו נדבר על זה.

עבדאללה אבו מערוף: אנשים שיבואו לבית אבות להצביע, והם לא מתגוררים בבית האבות, זה כבר פותח דלת לזיופים.

<תומר רוזנר: זה יכול לקרות גם בבית הספר.

דוד אמסלם: אני רוצה להסביר.

דוד אמסלם: לא הצלחתי להבין את הרציונל.

דוד אמסלם: נניח שיש לנו בית אבות ולידו בית ספר.

דוד אמסלם: נניח שבבית האבות יש מאה מצביעים ובבית ספר יש קלפי גדולה עם 800 אנשים.

דוד אמסלם: נגיד עכשיו בא משרד הפנים ומבין שהוא צריך לפתוח קלפי בבית אבות.

דוד אמסלם: הוא יפתח קלפי ואז הוא יגיד שבמקום שכאן יהיו מאה וכאן 800, אנחנו נחלק את ספר הבוחרים.

דוד אמסלם: זה לא שאחד יבוא לאן שהוא רוצה, או לכאן או לכאן אלא אנחנו נקבע שכאן מצביעים אלה שגרים בבית אבות - - -

<תומר רוזנר: מי שגר שם.

דוד אמסלם: מי שגר שם פלוס אנחנו נעביר חלק מספר הבוחרים לכאן.

דוד אמסלם: זאת אומרת, אותו אדם לא יוכל ללכת לבית הספר, הוא יהיה חייב לבוא רק לכאן.

דוד אמסלם: איזה זיופים?

דוד אמסלם: לא הצלחתי להבין.

דוד אמסלם: יש שם מזכיר, יש שם נציגים, יש הכול.

עבדאללה אבו מערוף: יש בעל בית אבות, יש מנהל בית אבות ויש לו שליטה.

עבדאללה אבו מערוף: בוא לא נסגור עיניים ולא נהיה תמימים.

עבדאללה אבו מערוף: אני מכיר את העניין טוב מאוד ולכן אני אומר לכם שזה דבר שיפתח פתח לזיופים, סליחה על הביטוי.

עבדאללה אבו מערוף: זה יהיה.

עבדאללה אבו מערוף: ראינו את זה בבחירות קודמות.

עבדאללה אבו מערוף: זה פתח לבחירות לא הגונות ולא נכונות.

<רון עוזרי: אם יש אזורים או מגזרים בהם יש זיופים, יש בכל הקלפיות.

<רון עוזרי: אם.

<רון עוזרי: אני לא חושב שיש.

<רון עוזרי: אני לא מכיר את זה.

עבדאללה אבו מערוף: אני חושב שיש.

<רון עוזרי: אני רוצה לומר משהו מהניסיון.

עבדאללה אבו מערוף: יש שליטה של בעל בית האבות.

<רון עוזרי: היום כבר יש אישור הצבעה לבחירות הכלליות, כבר עשרים שנים יש אישור לבתי אבות.

<רון עוזרי: יש לנו ניסיון טוב מאוד עם זה בקלפיות לבחירות כלליות בבתים שיש בהם מחלקות סיעודיות.

<רון עוזרי: יש אישור.

<רון עוזרי: מעל חמישים סיעודיים.

<רון עוזרי: יש לנו שם קלפיות.

<רון עוזרי: אני אומר לך באחריות מלאה, כיושב ראש איגוד בתי אבות, מעולם לא היה פירור או טענה של ניצול או דברים לא ישרים ולא כשרים, בכל אופן לא בקלפיות של בתי אבות.

<רון עוזרי: לא היה.

<רון עוזרי: יש כבר ניסיון.

<רון עוזרי: עובדים עם זה שלושים שנים, בבחירות הכלליות במקומות שיש סיעודיים.

<רון עוזרי: לבוא ולהכפיש – חבל.

עבדאללה אבו מערוף: אני לא מכפיש.

עבדאללה אבו מערוף: אני אומר שזה יוצר פתח.

עבדאללה אבו מערוף: אני משתתף בבחירות בכל השלבים באופן אקטיבי, הרבה שנים, עשרות שנים ואני יודע מה קורה ואני גם יודע מה קורה בבתי האבות בסקטור היהודי.

עבדאללה אבו מערוף: אני יודע טוב.

דוד ביטן: זה לראשות העיר.

דוד אמסלם: זאת אופציה שקיימת.

דוד אמסלם: אני מבין מה אתה אומר.

עבדאללה אבו מערוף: זה לראשות העיר.

עבדאללה אבו מערוף: קול אחד לראשות העיר, מפיל ראש מועצה.

דוד אמסלם: אני רוצה להתקדם.

דוד אמסלם: עבדאללה, אם אתה רוצה הסתייגות על זה, בבקשה.

עבדאללה אבו מערוף: כן.

<תומר רוזנר: מה ההסתייגות המבוקשת?

עבדאללה אבו מערוף: ההסתייגות היא שקלפי של בתי אבות היא אך ורק לדיירים בבתי אבות.

דוד אמסלם: אני אומר שזאת אופציה.

דוד אמסלם: הרי בסך הכול, כמו שאתה אמרת, אנחנו לא באים להכתיב למשרד הפנים מה לעשות.

דוד אמסלם: הוא יכול להחליט שהקלפי היא רק לדיירים או להחליט שזאת קלפי ניידת והוא יכול להחליט על קלפי קבועה.

דוד ביטן: אם יש שם הרבה אנשים.

דוד אמסלם: אם יש שם וגם בסביבה.

דוד אמסלם: לכן אני לא נכנס לזה.

אוסאמה סעדי: למה מחקתם מוסד סיעודי?

דוד אמסלם: עוד מעט אני אסביר.

<תומר רוזנר: זה עבר לבתי חולים.

דוד אמסלם: הם מגדירים את זה בית חולים.

דוד אמסלם: עבדאללה מתנגד.

דוד אמסלם: אני מכבד אותו.

דוד אמסלם: אני חושב שבמקרה הזה הוא לא צודק.

דוד אמסלם: אנחנו צריכים להשאיר את האופציה למשרד הפנים להחליט.

דוד אמסלם: הוא זה שמחליט.

דוד אמסלם: אם יש חמישים אנשים כאן ואלף אנשים שם, זה לא הגיוני.

דוד ביטן: הם מחליטים.

דוד אמסלם: הם מחליטים.

דוד אמסלם: לא אנחנו.

אוסאמה סעדי: מנהל הבחירות יקבע את המוסדות בהם יוצבו קלפיות.

עבדאללה אבו מערוף: לא על זה מדובר.

אוסאמה סעדי: אלה מעטפות כפולות.

דוד ביטן: זה בכל עיר.

דוד ביטן: אם אני גרר בהרצליה, אבל הקלפי בראשון, אני מצביע במעטפה כפולה.

<תומר רוזנר: לא.

<תומר רוזנר: לא תוכל להצביע.

דוד אמסלם: הקלפיות הניידות הן במעטפות כפולות?

<תומר רוזנר: הקלפיות למוגבלים בניידות.

<תומר רוזנר: אבל זה עדיין בתחום אותה רשות מקומית.

דוד אמסלם: מה קורה בממשלה?

דוד אמסלם: בעצם זה לא משנה.

דוד ביטן: זה משנה לעניין היכן סופרים את הקול.

דוד ביטן: זה כפול כדי שלא תצביע פעמיים.

דוד אמסלם: כאן זה כפול כי אתה צריך להצביע לראש עיר אחר.

<גלעד קרן: כאן אתה לא מצביע לראש עיר אחר.

אוסאמה סעדי: בכל מקרה זה חייב להיות במעטפה כפולה.

דוד אמסלם: אם זאת קלפי ניידת.

אוסאמה סעדי: לא.

אוסאמה סעדי: אתה אומר כאן מוסד, מקום שבו שוהים לפחות חמישים אנשים ששמם נכלל בפנקס הבוחרים.

דוד אמסלם: באותה רשות.

אוסאמה סעדי: באותה רשות.

אוסאמה סעדי: יש לך פנקס.

אוסאמה סעדי: אני רשום למשל בבית צפפא.

אוסאמה סעדי: אחרי כן אני נמצא במוסד.

אוסאמה סעדי: אז אני יכול ללכת לקלפי בבית צפפא, כי השם שלי רשום שם.

אוסאמה סעדי: בכל מקרה אתה צריך מעטפה כפולה.

דוד ביטן: למה אתם מתנגדים לזה?

דוד אמסלם: אני רוצה לשאול את השאלה ששאל אוסאמה.

דוד אמסלם: בן אדם, אלא אם כן הוא מעביר את הכתובת שלו למוסד.

<תומר רוזנר: אז אין בעיה.

אוסאמה סעדי: לא מעבירים.

אוסאמה סעדי: הרוב לא מעבירים.

דוד אמסלם: אז זה חייב להיות במעטפה כפולה.

דוד אמסלם: אין אופציה אחרת.

דוד אמסלם: אוסאמה צודק.

<תומר רוזנר: הוא מצביע במעטפה כפולה, כמו בקלפי למוגבלים בניידות.

דוד אמסלם: בואו נסכם.

דוד אמסלם: היות וזאת מעטפה כפולה, קשה מאוד לזהם את הדבר הזה.

<תומר רוזנר: זה גם לא נספר במקום.

דוד אמסלם: זה לא נספר במקום אלא נשלח למקום אחר.

דוד אמסלם: מוודאים שהבן אדם לא הצביע במקום שלו.

דוד ביטן: אני חייב לעלות למעלה.

דוד ביטן: מה לגבי משרד הפנים?

דוד אמסלם: לגבי הנושא של בתי חולים.

דוד ביטן: בוא נדבר עקרונית.

שלום גז: לגבי המחזיק במקרקעין.

שלום גז: אנחנו רוצים לוודא שיהיה ברור – אולי בפרוטוקול.

שלום גז: אנחנו לא רוצים ליצור מצב שהמחזיק במקרקעין הוא לא בעל הרישיון, והמחזיק קובע לבעל הרישיון שזה אפשרי ובעל הרישיון הוא בשטח, הוא עם הדיירים והוא יודע שהמבנה כן מתאים או לא מתאים.

דוד אמסלם: מה השאלה?

שלום גז: אנחנו רוצים לוודא שההגדרה של מחזיק במקרקעין לא שוללת את האפשרות של בעל הרישיון להביע את עמדתו.

דוד אמסלם: בעל הרישיון תמיד יכול להביע את עמדתו.

דוד אמסלם: אנחנו לא עוסקים כאן בהבעת עמדה.

<תומר רוזנר: אנחנו מבהירים את זה לפרוטוקול.

שלום גז: זה לא כתוב.

דוד אמסלם: בסדר.

דוד אמסלם: זה ברור.

דוד אמסלם: אני אמרתי את זה.

דוד אמסלם: יש לי בניין, השכרתי אותו למישהו כדי שיפתח בית אבות.

דוד אמסלם: מי שמפעיל את הסיפור הזה, זה המפעיל.

דוד אמסלם: הרי מי שמפעיל את בית האבות זה בעל העניין.

שלום גז: אבל זה לא מה שכתוב.

דוד אמסלם: אני מסביר הלכה למעשה.

דוד אמסלם: לכן החוק מתייחס רק לבעלים והוא לא יכול להתייחס למפעיל.

דוד אמסלם: לכן אנחנו מתייחסים לבעלים אבל בסופו של דבר ברור לך שהמפעיל הוא הבן אדם שמפעיל את כל הסיפור הזה.

שלום גז: זה שהוא מפעיל, נכון, אבל צריך את ההסכמה שלו.

דוד אמסלם: ברור לנו.

דוד אמסלם: בסדר.

<תומר רוזנר: עכשיו עוברים לבתי חולים.

דוד אמסלם: משרד הפנים.

<בינה רונן: בהמשך לסיכום עם יושב ראש הקואליציה חשוב לי לומר שלמשרד הפנים אין התנגדות עקרונית להסדר.

דוד אמסלם: אם כן, מה הבעיה?

דוד ביטן: הם תומכים.

דוד ביטן: הם אמרו שהם לא יכולים להתארגן.

דוד אמסלם: באופן עקרוני, הטענה שלכם, לטעמי, היא אבסורדית ואני אסביר לכם למה אתם בוודאי לא צריכים לטעון את זה כמשרד הפנים.

דוד אמסלם: תשאירו את זה אולי למשרד האוצר.

דוד אמסלם: אתם לא צריכים להתנגד.

דוד אמסלם: אנחנו חוקקנו כאן חוק והסדרנו את זה בבתי סוהר.

דוד אמסלם: עכשיו אנחנו עושים חוק לבתי אבות.

דוד אמסלם: דרך אגב, היחידים אותם אנחנו עכשיו מחריגים, אלה החולים.

דוד אמסלם: אמרתי שלפי החוק אתה צריך לשלם לחולה עבור הנסיעה.

דוד אמסלם: בסופו של דבר אתה לא תוציא אמבולנסים ממקום למקום בארץ.

דוד אמסלם: לכן אל תתנגדו, אתם כמשרד הפנים.

דוד אמסלם: אתם הרי אמורים לתת שירות לתושבים.

דוד ביטן: הם אומרים שהם לא יכולים להתארגן.

דוד אמסלם: אנחנו מדברים על עוד בחירות.

דוד אמסלם: לא על אלה אלא על הבאות.

דוד ביטן: נעשה את זה ב-2023.

דוד אמסלם: לגבי בתי חולים, נגיד שזה יהיה בבחירות הבאות.

דוד אמסלם: יש כאן מצב שהוא אבסורד.

דוד אמסלם: אתם מונעים מאנשים, מאזרחי מדינת ישראל שיכולים להצביע, להצביע.

דוד אמסלם: זה נשמע לכם הגיוני?

דוד אמסלם: שר הפנים מתנגד לזה?

<בינה רונן: כמו שאמרתי, שר הפנים לא מתנגד.

דוד ביטן: אמרנו שש שנים.

דוד אמסלם: עזבי פורמליסטיקה.

דוד אמסלם: אנחנו יודעים מהי ועדת שרים.

דוד ביטן: היא לא התנגדה.

דוד אמסלם: אנחנו עכשיו בדיון כאן בכנסת.

דוד אמסלם: אנחנו יכולים להגיד לכם שאין בעיה ולהתקדם.

דוד אמסלם: אני חושב שזה דבר לא נכון, לא מוסרי ולא הגיוני.

<בינה רונן: אנחנו לא חולקים.

דוד אמסלם: היות ואנחנו עכשיו מתעסקים בחוק הזה, אני לא רוצה להביא אותו עוד פעם ועוד פעם.

דוד אמסלם: אם יש לכם בעיה להתארגן, אין לי מושג למה.

דוד אמסלם: כמה בתי חולים יש במדינת ישראל?

דוד ביטן: הם הסבירו לי.

דוד אמסלם: כמות הקלפיות שאתם מגדילים היא פי אלף יותר.

דוד אמסלם: האוכלוסייה הרי גדלה ואתם פותחים עוד קלפיות.

דוד אמסלם: כך זה עובד.

דוד אמסלם: יש לכם עשרים בתי חולים בארץ עם עשרים קלפיות לאנשים זקנים, מוגבלים וחולים.

<בינה רונן: לפי נתונים שקיבלנו מוועדת הבחירות לכנסת מדובר בכמאתיים מוסדות.

דוד אמסלם: אז מה?

דוד אמסלם: לא הבנתי.

<תומר רוזנר: מתוך ארבעים אלף.

דוד אמסלם: יש לכם ארבעים אלף אתרים.

דוד אמסלם: רק בירושלים יש לכם מאות, אם לא אלפים.

דוד ביטן: אין בעיה לדחות את זה.

דוד אמסלם: תן לי רגע.

דוד אמסלם: אני רוצה להבין את הרציונל.

דוד אמסלם: אתם כאן עושים דבר שלטעמי אסור לכם לעשות אותו.

דוד אמסלם: זה לא הגיוני.

דוד אמסלם: בן אדם מקבל הקרנות, לאן הוא ילך?

דוד אמסלם: לפחות באותו יום זה מוציא אותו קצת מהלופ של עצמו, הוא הולך, מצביע, שוכח את הצרות שלו.

דוד אמסלם: בן אדם עם אינפוזיה, איך תיקחו אותו?

דוד אמסלם: באמבולנס?

דוד ביטן: דודי, אל תמשוך.

דוד ביטן: אני צריך לעלות.

דוד אמסלם: אז תעלה.

דוד אמסלם: אני כבר אעביר את זה.

דוד אמסלם: תעלה.

אוסאמה סעדי: בוא נצביע.

דוד אמסלם: אני רוצה לחדד את העניין הזה.

אוסאמה סעדי: אנחנו מסכימים לשש שנים.

דוד ביטן: כולם מסכימים.

דוד ביטן: מה הבעיה?

דוד ביטן: אני עולה.

דוד ביטן: אני חייב לעלות.

דוד אמסלם: אני מדבר על התפיסה.

דוד אמסלם: אתם קמים בבוקר ואמורים לדאוג לאזרחי מדינת ישראל.

דוד אמסלם: זה לא אני ודוד ביטן.

דוד ביטן: הם מסכימים.

דוד אמסלם: תבינו איך זה עובד.

דוד אמסלם: אני מסביר לכם.

דוד אמסלם: אני מסמן לכם שהעיקרון של הבחירות הוא עיקרון יסוד.

דוד אמסלם: לא מזמן העברנו את הסיפור של האסירים, ובוודאי האסירים הם לא אזרחים יותר טובים מחולים.

דוד אמסלם: אני מנסה לסמן לכם, חבר'ה, תחשבו ואתם אומרים לי ועדת שרים.

דוד אמסלם: בואו נקריא.

דוד אמסלם: אנחנו נביא את זה לא לבחירות הקרובות אלא לבחירות שלאחר מכן.

דוד אמסלם: בשנה וחצי הקרובות תוכלו לצאת לחופש ויהיה לכם פחות לחץ בחזה.

דוד אמסלם: זה לא יהיה עכשיו.

<משה טולדו: אני לא יודע אם הקשישים יחיו עד הפעם הבאה, לצערנו.

דוד אמסלם: אתה חושב שכל החולים יחיו?

<משה טולדו: אתה צודק.

<תומר רוזנר: חזקה על משרד הפנים שבמהלך שש השנים הקרובות, אם ימצא צורך לתקן איזשהו פגם בחקיקה, תהיה לו הזדמנות גם ליזום הצעת חוק.

<גלעד קרן: פרק ח'3: בחירות בבתי חולים לפני ההקראה נאמר שאנחנו מציעים שהפרק הזה של בחירות בבתי חולים יחול גם בבחירות למועצות האזוריות.

<גלעד קרן: מכיוון שעכשיו יום הבחירות הוא יום מאוחד, אין סיבה שבבחירות למועצות האזוריות זה לא יהיה.

<תומר רוזנר: גם זה כמובן רק ל-2023.

<גלעד קרן: ח'3 הגדרות 84יז.

<גלעד קרן: בפרק זה, "בית חולים" ו"מאושפז" – כהגדרתם בסעיף 116יב לחוק הבחירות לכנסת.

<גלעד קרן: 84יח.

<גלעד קרן: קלפיות למאושפזים מאושפז רשאי להצביע בבחירות לכל המועצות כאמור בסעיף 4, בקלפי למאושפזים המוצבת בבית חולים שבו הוא מאושפז.

<גלעד קרן: בקלפי למאושפזים יהיו רשאים להצביע גם שוטרים המוצבים בה לשם שמירת הסדר, וכן עובדי הצוות הרפואי של בית החולים, אם נוכח מנהל בית החולים או מי שמנהל בית החולים הסמיכו לכך, כי קרוב לוודאי שאותו עובד לא יוכל לממש את זכות ההצבעה שלו בדרך אחרת.

<גלעד קרן: לעובד כאמור יינתן אישור בכתב, המעיד על זכאותו להצביע בקלפי למאושפזים, לפי טופס שייקבע בתקנות.

<גלעד קרן: לא יאוחר מהיום ה-53 שלפני יום הבחירות לכל המועצות כאמור בסעיף 4, ימסור שר הבריאות לשר רשימה של כל בתי החולים ויציין לגביהם פרטים נוספים כפי שייקבע בתקנות.

<גלעד קרן: השר, לאחר התייעצות עם שר הבריאות, יקבע, לא יאוחר מהיום השלושים שלפני יום הבחירות, את בתי החולים שבהם יוצבו קלפיות למאושפזים.

<גלעד קרן: הקלפי תעמוד, במידת האפשר, במקום מרכזי בבית החולים שהוא נוח לגישה למאושפזים.

<גלעד קרן: השר יקבע את מקום הקלפי בתוך בית החולים, לאחר התייעצות עם שר הבריאות או מי שהוא מינה לכך, ורשאי הוא לקבוע כי בבית חולים יוצבו יותר מקלפי אחת או שקלפי אחת תוצב במקומות שונים בבית החולים או בבתי חולים שונים, בשעות שייקבעו על ידו .

<גלעד קרן: 84יט.

<גלעד קרן: הרכב ועדות הקלפי לכל קלפי למאושפזים תמונה ועדת קלפי בת שני חברים שהם עובדי המדינה וכן ימונה מזכיר ועדת קלפי.

<גלעד קרן: אחד מחברי ועדת הקלפי שמונה כאמור יהיה היושב ראש.

<גלעד קרן: דרכי מינוים של חברי ועדות הקלפי למאושפזים ומזכיריהן ייקבעו בהוראות לפי סעיף 84כ.

<גלעד קרן: על ועדות קלפי למאושפזים לא יחולו הוראות סעיף 34(ה).

<גלעד קרן: 84כ.

<גלעד קרן: סדרי ההצבעה השר, לאחר התייעצות עם שר הבריאות, יקבע הוראות בדבר סדרי הפעלתן ועבודתן של הקלפיות למאושפזים, ובכלל זה שעות ההצבעה בקלפיות בכלל או בקלפי מסוימת, וכן הוראות בדבר דרך הפרסום בבתי החולים של שעות ההצבעה ושל מקום הקלפי בבית החולים.

<גלעד קרן: ביום הבחירות, לפני פתיחת הקלפי בבית החולים, ייתן בית החולים לכל מאושפז אישור בכתב בדבר היותו מאושפז לפי טופס שייקבע בתקנות.

<גלעד קרן: מאושפז שהתקבל לבית החולים ביום הבחירות עד לשעות שיקבע השר, לאחר התייעצות עם שר הבריאות או מי שהוא מינה לכך, יקבל אישור כאמור עם אשפוזו.

<גלעד קרן: מאושפז המבקש להצביע בקלפי למאושפזים יזהה את עצמו כאמור בסעיף 60 ויציג אישור כאמור בסעיף קטן (ב).

<גלעד קרן: על הצבעת מאושפזים בקלפיות למאושפזים יחולו הוראות סעיפים 82, 83, 84 ו-84ח(ה) בשינויים המחויבים.

<גלעד קרן: 84כא.

<גלעד קרן: תעמולת בחירות חומר תעמולה לא יודבק ולא ייתלה בבית חולים.

<גלעד קרן: תעמולת בחירות ברבים, בעל פה, על כל צורותיה, אסורה בבית חולים.

<גלעד קרן: 84כב.

<גלעד קרן: סמכויות מיוחדות לעניין בחירות בבתי חולים הוראות סעיף 61א יחולו, בשינויים המחויבים, על הבחירות בבתי חולים.

<גלעד קרן: תיקון חוק המועצות האזוריות ומועד בחירות כלליות בחוק המועצות האזוריות (מועד בחירות כלליות) התשנ"ד-1994, בסעיף 4א: בכותרת השוליים, אחרי "הביטחון" יבוא "הצבעה בבתי חולים".

<גלעד קרן: במקום פרק ח'1, יבוא "ח'1 ו-ח'3".

דוד אמסלם: הערות.

דוד אמסלם: דרך אגב, אני רוצה לומר לגבי הנושא של ההתארגנות.

דוד אמסלם: משרד הפנים כאן לא צריך להתארגן.

דוד אמסלם: אני מניח שהבחירות גם כאן הם במעטפות כפולות.

<תומר רוזנר: כן.

דוד אמסלם: בית החולים מסדיר את הקלפי וכולי.

דוד אמסלם: הוא צריך לשלוח מזכיר קלפי ועוד שני חברים.

<תומר רוזנר: לא.

<תומר רוזנר: להפך.

<תומר רוזנר: משרד הפנים אחראי לכל הלוגיסטיקה שקשורה בקלפיות האלה.

<תומר רוזנר: הוא אחראי לקלפיות.

<תומר רוזנר: בית החולים אך ורק נותן את המקום.

דוד אמסלם: כן.

דוד אמסלם: אני אומר שבמצב רגיל משרד הפנים גם צריך לדאוג למקום.

דוד אמסלם: כאן זה להפך, זה קל, הכול משתלב.

דוד אמסלם: גם בית החולים רוצה, הוא יארגן לו כבר את המקום בטלפון אחד ונגמר הסיפור.

דוד אמסלם: היות וגם אין כאן ספר בוחרים, אלא אלה מעטפות כפולות, לכן יש רק רשימות שבית החולים מוציא.

<תומר רוזנר: יש כאן התארגנות מסוימת.

דוד אמסלם: כן, אבל לא בשמיים.

דוד אמסלם: אמרתי, לארגן לעצמכם קלפי אחד, זה הרבה יותר מסובך.

דוד אמסלם: כל שנה אתם מגדילים את מספר הקלפיות, לדעתי כמעט בעשרה אחוזים לפי גודל האוכלוסייה.

דוד אמסלם: אם לא עשרה אחוזים, אז בשלושה אחוזים, בחמישה אחוזים.

<אלי רגב: בו זמנית גם מבצעים את כל הבחירות למועצות האזוריות.

דוד אמסלם: נקרע לי הלב.

דוד אמסלם: כואב לי.

דוד אמסלם: אני אתן לכם תוספת של עשרים אחוזים.

דוד אמסלם: עוד שתי דרגות.

<משה טולדו: אפשר שאלת הבהרה?

דוד אמסלם: כן.

<משה טולדו: בתי חולים למחלות ממושכות, אלה בתי חולים סיעודיים והם בדרך כלל נמצאים במתחם אחד עם מעונות ועם דיור מוגן.

<משה טולדו: במידה ודוחים בשש שנים את בתי החולים, זה אומר שיהיה מתחם אחד של בית אבות שיש לו גם סיעודיים ולאוכלוסייה הבריאה יותר יאמרו כן להצביע ואלה הסיעודיים לא יצביעו.

<משה טולדו: יושב כאן נציג משרד הבריאות וגם הוא גיחך על כך.

<משה טולדו: לכן אני אומר שיכול להיות שלבתי החולים הסיעודיים תהיה החרגה שלהם ויאמרו שבתי חולים סיעודיים, כן יתקיים עכשיו.

דוד אמסלם: הבנתי.

דוד אמסלם: הוא אומר שבתוך בית האבות יש חלק שנמצאים בקטע היותר סיעודי.

דוד אמסלם: חלקם משתמשים באותה פעילות.

דוד אמסלם: הרי בסך הכול כשיש זמרים, מביאים את כולם.

דוד אמסלם: יקרה מצב אבסורד.

דוד אמסלם: זה שהולך לבד עם הרגליים, יוכל להצביע, וההוא שצריך להביא אותו, יאמרו לו שהוא לא יכול להצביע אלא תצביע בבית לשם תגיע במונית.

דוד אמסלם: אולי צריך להחריג.

<גלעד קרן: הבחירות בבתי חולים, בחירות מקומיות לאותה רשות ספציפית, כולל מוסדות סיעודיים, לכל המועצות ביחד.

דוד אמסלם: אמרנו שגם שם אלה מעטפות כפולות.

<גלעד קרן: בכל מקרה יהיו אנשים בתוך אותו מוסד שלא יוכלו להצביע.

דוד אמסלם: זה נושא אחר.

דוד אמסלם: אני מדבר כרגע על אותה רשות.

<תומר רוזנר: אלה בודדים.

<תומר רוזנר: המצב הזה אכן יכול לקרות.

<תומר רוזנר: אפשר להתגבר עליו אם משרד הפנים ירצה.

דוד אמסלם: אני אומר שהיות והקלפי כבר נמצאת, הוא לא צריך עוד קלפי, ולכן בואו נסכם בינינו שבבית אבות שיש לו מחלקה סיעודית, גם המחלקה הסיעודית תוכל להצביע באותה קלפי.

<רון עוזרי: לרשות בה נמצא בית האבות.

דוד אמסלם: בוודאי.

דוד אמסלם: אנחנו מדברים רק על אותה רשות.

דוד אמסלם: אמרנו שהמצב נכון לעכשיו הוא שהיות וזה מוגדר כבית חולים, לכן הוא לא יכול להצביע.

<קריאה: הקלפי שתוצב בבית האבות היא קלפי שלא תשרת רק את המצביעים שם.

<גלעד קרן: גם את המוגבלים בניידות.

<גלעד קרן: הם יוכלו להצביע שם.

<תומר רוזנר: הם יוכלו להצביע שם כי הם מוגבלים בניידות.

דוד אמסלם: בסדר.

דוד אמסלם: אומר תומר שבדרך כלל הם יוכלו להצביע שם כי הם מוגבלים בניידות וממילא זה קלפי למוגבלים.

<גלעד קרן: במערכות הבאות הם יוכלו להצביע לכל.

דוד אמסלם: רבותיי, יש לכם הערות?

דוד אמסלם: לא.

דוד אמסלם: בואו נסכם.

דוד אמסלם: לגבי בתי האבות, אנחנו עושים את זה מהבחירות הקרובות.

דוד אמסלם: לגבי בתי החולים אנחנו עושים את זה מהבחירות הבאות.

<תומר רוזנר: ב-2023.

דוד אמסלם: ב-2023.

דוד אמסלם: בסדר.

דוד אמסלם: מקובל?

דוד אמסלם: אם תרצו גם לעשות לפני כן, אנחנו לא מונעים זאת מכם.

דוד אמסלם: בוא נכניס סעיף שאם מצא לנכון משרד הפנים להקדים את זה, הוא יוכל לעשות זאת גם לבחירות הבאות.

<תומר רוזנר: אפשר.

<תומר רוזנר: שר הפנים.

דוד אמסלם: כן.

דוד אמסלם: שר הפנים.

<קריאה: באישור שר האוצר.

<תומר רוזנר: שר הפנים יכול לקבוע את הדבר הזה בצו.

<תומר רוזנר: הוא יפרסם צו שהוא מחיל את זה על הבחירות הקרובות.

דוד אמסלם: בסדר.

דוד אמסלם: תרשום את זה.

<קריאה: אנחנו מבקשים שזה יהיה באישור שר האוצר.

<קריאה: אם זה יוקדם, שזה יהיה באישור שר האוצר.

<קריאה: אם יש לזה עלות תקציבית ב-2018, ראוי שיהיה אישור שר האוצר.

דוד אמסלם: בסדר.

דוד אמסלם: בהסמכת שר האוצר לגבי 2018.

דוד אמסלם: אנחנו מצביעים.

דוד אמסלם: מי בעד אישור הצעת חוק הרשויות המקומיות (בחירות) (תיקון מס' 48) (בחירות במוסדות ובבתי חולים), התשע"ז-2017 כפי שהוקרא?

דוד אמסלם: מי נגד?

דוד אמסלם: בעד – פה אחד <הצעת חוק הרשויות המקומיות (בחירות) (תיקון מס' 48) (בחירות במוסדות ובבתי חולים), התשע"ז-2017, נתקבלה.

דוד אמסלם: >

דוד אמסלם: הצעת החוק אושרה.

דוד אמסלם: תודה רבה לכולם.